Vekkuli-Ville (1902)
Sa hurja Vekkuli-Ville! –
 Hän markkinoille saa;
 Hän aikoo viulunsa myydä
 Ja ostaa rihkamaa.
 Mut kun tuli luopua siitä,
 Suli silmät kyyneliin.
 Sa hurja Vekkuli-Ville,
 Noh, terve näkemiin!

 Hei, Ville, myy sie viulus,
 Ei sillä sielua lie!
 Hei, Ville, myy sie viulus,
 Ja osta viinaa sie!
 ”Jos myin oman rakkaan viulun,
 Mua hurjaks he luulla vois:
 Niin monta riemun päivää
 Me yhdessä soitimme pois”.

 Mut kun tulin Puolitiehen,
 Kävin kievariss’ äkkipäin,
 Ja hurjan Vekkuli-Villen
 Jalat ristissä pöydällä näin;
 Hän kumppaliseurass’ istui,
 Suli kaikki hurmoksiin.
 Sa hurja Vekkuli-Ville,
 Noh, terve näkemiin!

Robert Burns
Runot
Valter Juva